text: Golfbane bøjer sig for nabo
  04 november 2010 kl. 12.48
  Birkemose Golfcenter i Kolding har ændret en af banerne som resultat af årelang strid med nabo. Men først efter golfcentret blev dømt til at betale 700.000 kr. i erstatning.   
  Golfbolde har gang på gang slået ned hos Ole Mathiesen og hans virksomhed, der lå som nabo til Birkemose Golfcenters ene bane. Det blev så slemt, at Arbejdstilsynet påbød medarbejderne at bære hjelm, når de færdes udenfor. Alligevel fastholdt golfcentret, at banen ikke kunne ændres. Men nu har golfklubbens ledelse skiftet mening.  
  
  Forlig 
  Et forlig er nu indgået mellem klubben og naboen. Banen er blevet forkortet, så det nu kun er en par 3-bane i stedet for en par 4-bane. Ole Mathiesen og hans medarbejdere behøver ikke længere frygte for at få en golfbold i hovedet. Men altså først da golfklubben blev idømt en erstaning til naboen på 700.000 kr.
  